b'\n_START_ARTICLE_\nPustolovne utrke\n_START_PARAGRAPH_\nPustolovne utrke su kombinacija dvije ili vi\xc5\xa1e \xc5\xa1portskih disciplina, me\xc4\x91u kojima naj\xc4\x8de\xc5\xa1\xc4\x87e susre\xc4\x87emo orijentaciju i navigaciju u prirodi, tr\xc4\x8danje, vo\xc5\xbenju brdskog bicikla, veslanje, te savladavanje prepreka penjanjem ili drugim pri kojima se koristi u\xc5\xbee._NEWLINE_Utrke mogu trajati od nekoliko sati (sprint utrke), pa sve do desetak dana (ekspedicijske utrke)._NEWLINE_Tijekom trajanja ovog tipa utrka, naj\xc4\x8de\xc5\xa1\xc4\x87e ne postoji takozvano mrtvo vrijeme, u kojem bi se trka\xc4\x8di mogli odmoriti. Umjesto toga, kako bi se odmorili, trka\xc4\x8di moraju "\xc5\xbertvovati" vrijeme od trke._NEWLINE_Na pustolovnim utrkama natjecatelji nastupaju u timovima. Op\xc4\x87enito je pravilo da su timovi ve\xc4\x87i \xc5\xa1to su trke du\xc5\xbee. Tako su kod sprint utrka timovi naj\xc4\x8de\xc5\xa1\xc4\x87e dvo\xc4\x8dlani, dok kod vi\xc5\xa1ednevnih oni mogu imati i do pet \xc4\x8dlanova. Organizatori utrka ponekad name\xc4\x87u pravilo prema kojem barem jedan \xc4\x8dlan tima mora biti \xc5\xbeena.\n_START_SECTION_\nPustolovne utrke u Hrvatskoj\n_START_PARAGRAPH_\nSvakako najpoznatija, a ujedno i najte\xc5\xbea pustolovna utrka u Hrvatskoj je Terra Incognita. Organizira je udruga Adventure Race iz Zagreba._NEWLINE_Najpoznatija utrka rije\xc4\x8dke udruge AdNature je KI Challenge_NEWLINE_Splitski Spirit organizira seriju utrka pod zajedni\xc4\x8dkim naslovom CroChallenge._NEWLINE_8. svibnja 2010. odr\xc5\xbeati \xc4\x87e se prva pustolovna utrka u Isto\xc4\x8dnoj Hrvatskoj Baraber adventure race 2010 u organizaciji Kluba pustolovnih sportova Baraber extreme team Beli\xc5\xa1\xc4\x87e'